<classify> SERIKALI imeunda timu ya kuangalia mtandao wa barabara nchi nzima ambayo itapeleka matokeo yatakayowezesha kuangalia upya mgawanyo wa fedha za matengenezo kati ya Wakala wa Barabara Tanzania Tanroads na Wakala wa Barabara Mijini na Vijijini Tarura.Naibu Waziri, Ofisi ya Rais Tawala na Serikali za Mitaa Tamisemi, Mwita Waitara amebainisha hayo wakati anajibu hoja za wabunge waliochangia makadirio na Mapitio na Mwelekeo wa Kazi za Serikali na Makadirio ya Mapato na Matumizi ya Fedha kwenye Ofisi ya Waziri Mkuu na Ofisi ya Bunge kwa mwaka 2019,2020.Waitara alisema baada ya hapo wataangalia mgawo wa asilimia 70 wanaopata Tanroads na asilimia 30 wanayopata Tarura ili waongezewe kazi yao na kuifanya kazi yao.Kwa upande wa ukamilishaji wa maboma ya afya, Mwita alisema katika bajeti ya mwaka wa fedha 201718 wametenga fedha kwa ajili ya kukamilisha maboma 207 na vituo vya afya 552 vinaendelea kuimarishwa.Katika mwaka 201920 tumetenga zaidi ya shilingi bilioni 10 kwa ajili ya ujenzi wa vituo vingine vipya 52. Pia tumetenga fedha katika bajeti 20192020 kujenga hospitali mpya 27 na kwamba kazi inaendelea kufanyika, alisema Naibu Waziri.Kuhusu elimu, alisema katika bajeti 201819 watapeleka vifaa vya maabara katika shule 1,250.Kwa upande wake, Naibu Waziri wa Nishati, Subira Mgalu amesema Wakala wa Umeme Vijijini REA tangu julai Mosi mwaka 2016 hadi Machi 30 mwaka huu vijiji 1,969 vimeunganishiwa umeme.Ukichanganya na vijiji ambavyo vilikuwa vimeshapatiwa umeme kabla ya Juni mwaka 2016 jumla ya vijiji 6,365 kati ya vijiji 12,268 vina umeme sawa na asilimia 52 ya vijiji vyote kwa mujibu wa takwimu za Ofisi ya Tawala za Mikoa na Serikali za Mitaa Tamisemi, alisema.Alisema hadi kukamilika kwa mradi huo ambao ni wa miezi 24Juni 30 mwaka 2020, vijijini 9,055 vitakuwa na umeme nchini na vijiji vilivyobakia 3,213 ambavyo taratibu za kuvipatia umeme zimeshaanza kupitia mzunguko wa pili wa awamu ya tatu ya REA.  <topic>: KITAIFA 